ସେ ପ୍ରଥମେ ୨୦୦୫ରେ ଗିରଫ ହୋଇଥିଲେ । ୨୦୦୭ରେ ଜେଲରୁ ଛାଡ଼ ପାଇବା ପରେ ସେ ପୁଣି ନିଜ କାର୍ଯ୍ୟକଳାପ ଜାରୀ ରଖିଥିଲେ । ୨୦୧୪ ପୂର୍ବର କିଛି ବର୍ଷ ଧରି ଲିଙ୍ଗା କିଛି ବାର ସିମାସ ସଭାମାନଙ୍କରେ ଅଂଶଗ୍ରହଣ କରିଥିଲେ । ସେଠାରେ ପୋଲିସ ତାଙ୍କୁ ଧରିବାରେ ବିଫଳ ହୋଇଥିଲା । ୨୦୧୩ ଜାନୁଆରୀ ପରଠାରୁ, ମାଓବାଦୀ ଆନ୍ଦୋଳନର ସହଯୋଗ ହ୍ରାସ ପାଇବାରୁ ସିମାସର ଅନେକ ନେତା ପୋଲିସ ନିକଟରେ ଆତ୍ମସମର୍ପଣ କରିଥିଲେ । କେବଳ ଲିଙ୍ଗା ବାକି ରହିଥିଲେ । ୨୦୧୪ ମାର୍ଚ୍ଚରେ ସେ ଏକ ସ୍ଥାନୀୟ କୋର୍ଟରେ ଆତ୍ମସମର୍ପଣ କରିବେ ବୋଲି ଘୋଷଣା କରି ଆସି ନଥିଲେ । ପଦରପୁର ଅଞ୍ଚଳରେ ତାଙ୍କର ଉପସ୍ଥିତି ବିଷୟରେ ଜାଣି ବିଏସଏଫ ଏକ କମ୍ବିଙ୍ଗ ଅପରେସନ ଆରମ୍ଭ କରିଥିଲେ । ଭାଲିଆପୁଟ ଗାଁରେ ଗାଁଲୋକଙ୍କ ସହ ଆଲୋଚନା କରୁଥିବା ସମୟରେ ବିଏସଏଫ ଯବାନମାନେ ତାଙ୍କୁ ଗିରଫ କରିଥିଲେ ।

ଅପରାଧ
ଚାଷୀମୂଲିଆ ଆଦିବାସୀ ସଂଘ
ଗିରଫ
ଜୀବନୀ